CELEX: C2006/281/07
Language: lt
Date: 2006-11-18 00:00:00
Title: Bylos nuo C-181/04 iki C-183/04 2006 m. rugsėjo 14 d. Teisingumo Teismo (antroji kolegija) sprendimas ( Symvoulio tis Epikrateias (Graikija) prašymas priimti prejudicinį sprendimą) Elmeka NE prieš Ypourgos Oikonomikon (Šeštoji PVM direktyva — Atleidimas nuo mokesčio — 15 straipsnio 4 dalies a punktas, 5 ir 8 dalys — Jūrinių laivų nuomos atleidimas nuo mokesčio — Taikymo sritis)

18.11.2006   
            
            
               LT
            
            
               Europos Sąjungos oficialusis leidinys
            
            
               C 281/4
            
         2006 m. rugsėjo 14 d. Teisingumo Teismo (antroji kolegija) sprendimas (Symvoulio tis Epikrateias (Graikija) prašymas priimti prejudicinį sprendimą) Elmeka NE prieš Ypourgos Oikonomikon
   
   (Bylos nuo C-181/04 iki C-183/04) (1)
   
   (Šeštoji PVM direktyva - Atleidimas nuo mokesčio - 15 straipsnio 4 dalies a punktas, 5 ir 8 dalys - Jūrinių laivų nuomos atleidimas nuo mokesčio - Taikymo sritis)
   (2006/C 281/07)
   Proceso kalba: graikų
   Prašymą priimti prejudicinį sprendimą pateikęs teismas
   Symvoulio tis Epikrateias
   Šalys pagrindinėje byloje
   Ieškovė: Elmeka NE
   Atsakovas: Ypourgos Oikonomikon
   Dalykas
   Prašymą priimti prejudicinį sprendimą — Symvoulio tis Epikrateias — 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo– Bendra pridėtinės vertės mokesčio sistema: vienodas apskaičiavimo pagrindas 15 straipsnio 4, 5 ir 8 dalių aiškinimas (OL L 145, p. 1) — Atleidimas nuo mokesčių — Jūrinių laivų nuomojimo atleidimas nuo mokesčių — Taikymo sritis
   Rezoliucinė dalis
   
               1.
            
            
               1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas, iš dalies pakeista 1992 m. gruodžio 14 d. Tarybos direktyva 92/111/EEB, 15 straipsnio 4 dalies a punktas, kuriuo remiasi to paties straipsnio 5 dalis, taikomas ne tik laivams, kurie plaukioja atviroje jūroje ir gabena keleivius už atlygį, bet ir laivams, plaukiojantiems atviroje jūroje ir naudojamiems komercinėje, pramonės ar žvejybos veikloje.
            
         
               2.
            
            
               Šeštosios direktyvos 77/388 15 straipsnio 8 dalis turi būti aiškinama taip, kad šioje nuostatoje numatytas atleidimas nuo mokesčio taikomas tik tiesiogiai laivo savininkui teikiamoms paslaugoms, kurios reikalingos jūrinių laivų tiesioginėms reikmėms.
            
         
               3.
            
            
               Bendroje pridėtinės vertės mokesčio sistemoje nacionalinės mokesčių institucijos turi laikytis teisėtų lūkesčių apsaugos principo. Prašymą priimti prejudicinį sprendimą pateikęs teismas turi įvertinti, ar pagrindinių bylų aplinkybėmis apmokestinamasis asmuo galėjo pagrįstai tikėti, kad nagrinėjamą sprendimą priėmė kompetentinga institucija.
            
         
      (1)  OL C 168, 2004 6 26.
   
      OL C 201, 2004 8 7.